CELEX: 62010TN0316
Language: fi
Date: 2010-07-23 00:00:00
Title: Asia T-316/10: Kanne 23.7.2010 — Health Information Management (HIM) v. Euroopan komissio

9.10.2010   
            
            
               FI
            
            
               Euroopan unionin virallinen lehti
            
            
               C 274/25
            
         Kanne 23.7.2010 — Health Information Management (HIM) v. Euroopan komissio
   (Asia T-316/10)
   ()
   2010/C 274/40
   Oikeudenkäyntikieli: ranska
   
      Asianosaiset
   
   
      Kantaja: Health Information Management (HIM) (Bryssel, Belgia) (edustaja: asianajaja P. Zeegers)
   
      Vastaaja: Euroopan komissio
   
      Vaatimukset
   
   
               —
            
            
               Kantaja vaatii, että kanteen katsotaan täyttävän tutkittavaksi ottamisen edellytykset ja olevan perusteltu, minkä johdosta
            
         
               —
            
            
               Euroopan komissio on velvoitettava maksamaan 11 821,35 euron suuruinen summa Belgian lainsäädännön mukaisine viivästyskorkoineen, jotka ovat alkaneet kertyä 16.6.2010 alkaen;
            
         
               —
            
            
               Euroopan komissio on velvoitettava korvaamaan kaikki oikeudenkäyntikulut, mukaan lukien kulut, jotka on tähän mennessä arvioitu 5 000 euroksi.
            
         
      Oikeudelliset perusteet ja pääasialliset perustelut
   
   Kantaja vaatii kanteellaan, joka perustuu välityslausekkeeseen, unionin yleistä tuomioistuinta toteamaan pääasiallisesti sen, että niitä kantajan yleiskustannuksia laskettaessa, jotka komissio korvaa (eTen -ohjelmassa tehtyjen sopimusten perusteella), eli laskettaessa sitä osaa yleiskustannuksista, jotka perustuvat hankkeeseen käytetyn henkilöstön työsuorituksiin, alihankkijoita ei ole katsottava kantajan henkilöstöön kuuluviksi, koska tällaisista alihankkijoista ei aiheudu kantajalle yleiskustannuksia. Alihankkijoiden käyttämisestä aiheutuvia menoja ei näin ollen pitäisi sisällyttää henkilöstökulujen kokonaismäärään, jolla yleiskustannusten kokonaismäärä jaetaan sen nimittäjän laskemiseksi, jota käytetään tukikelpoisten yleiskustannusten prosenttiosuuden määrittämisessä.
   Kanteensa tueksi kantaja esittää, että koska alihankkijoiden käyttämisestä aiheutuvat menot eivät kuulu tukikelpoisiin henkilöstökuluihin, se, että alihankkijat luetaan kantajan henkilöstöön kuuluviksi henkilöstökulujen kokonaismäärää laskettaessa tukikelpoisten yleiskustannusten prosenttiosuuden määrittämiseksi, on epäjohdonmukaista.
   Se, että alihankkijat luetaan kantajan henkilöstöön, on kantajalle epäedullista myös siksi, että tällä menetelmällä kyseinen nimittäjä muodostuu suuremmaksi ja pienentää näin tukikelpoisten yleiskustannusten määrää samassa suhteessa.